gu en en en en en en en en en en en en en en en en tl tr en en en en en en en en en en en en en en en fr tr en en en en es en en en en en en en en en en fi en nl en en pt en gu gu en nl gu gu gu gu gu gu gu gu gu gu gu gu gu gu gu gu gu gu en en en en en fa en en en en en ru en en en en en en en en es en en en en ar en en en en en en
ડાયાબિટીઝથી છુટકારો મેળવવો સો ટકા શક્ય છે
You need an iframes capable browser to view this content.
જે સૂચવે છે કે ડાયાબિટીઝથી છુટકારો મેળવવો મુશ્કેલ છે, પરંતુ અશક્ય નથી. ચોક્કસ એમાં એ સૌથી મહત્વનું છે કે એને રિવર્સ કરવાના પ્રયત્નો જેટલા જલદી શરૂ થાય એટલી જ એમાં સફળતા મળવાની શક્યતા વધી જાય છે
કેસ-૧ એક ટ્રાવેલર, જેને ટ્રેકિંગનો ભયંકર શોખ હતો તેને ચોપન વર્ષની ઉંમરે વાર્ષિક રેગ્યુલર ચેક-અપમાં સમજાયું કે તેઓ એકદમ બૉર્ડરલાઇન ડાયાબિટીઝ ધરાવે છે. સામાન્ય શબ્દોમાં કહીએ તો ડાયાબિટીઝ ઘરઆંગણે આવીને ઊભો છે. ત્યારે તેમને લાગ્યું કે જો ડાયાબિટીઝ આવશે તો મારું ટ્રેકિંગ ચોક્કસ અટકશે, જે તેમને થવા દેવું નહોતું. ૮ મહિનાની કડી મહેનત અને યોગ્ય માર્ગદર્શન વડે આજે તે સંપૂર્ણ હેલ્ધી છે. ડાયાબિટીઝ તેમના દરવાજેથી પાછો જતો રહ્યો છે.
કેસ-૨ ૪૦ વર્ષની એક હાઉસવાઇફને જ્યારે તેની શુગર બસો સુધી પહોંચી ત્યારે છેક અને એ પણ અનાયાસે ખબર પડી કે તેને ડાયાબિટીઝ છે. તેનાં મમ્મી-પપ્પા બન્નેને ડાયાબિટીઝ હતો જ એટલે તેને લાગતું હતું કે મને પણ આ રોગ આવશે જ. પરંતુ તેણે તેના પેરન્ટ્સની ખરાબ હાલત જોઈ હતી અને તેને લાગ્યું કે મારે મારી આવી હાલત થવા દેવી નથી. લાઇફ-સ્ટાઇલમાં ધરખમ ફેરફાર કરીને તે બે વર્ષની અંદર એ સ્ટેજ પર પહોંચી ગઈ છે જ્યાં સદંતર દવા વગર તે પોતાની શુગરને કાબૂમાં રાખી શકે છે.
કેસ-૩ સતત બિઝનેસ પાછળ દોડતા રહેતા ૩૮ વર્ષના યુવાન ભાઈને ડાયાબિટીઝ આવ્યો. એ આવ્યો ત્યારે એના પ્રત્યે કંઈ ખાસ ધ્યાન આપ્યું નહીં. તેમને લાગ્યું કે દરરોજ એક ગોળી જ ખાવાની છેને તો ચાલશે, એના વિશે ચિંતા કરવાની જરૂર નથી. આમ ને આમ ૩ વર્ષ નીકળી ગયાં. સતત સ્ટ્રેસભર્યું કામ, રાતના ઉજાગરા, બહારનું ખાવાનું અને બેઠાડુ જીવને આ ત્રણ વર્ષમાં તેમના ડાયાબિટીઝને થોડો વધુ ગહેરો કયોર્. અચાનક તેમણે જોયું કે તેમના એક ફ્રેન્ડ-સર્કલમાં ૩૫ વર્ષની ઉંમરે અનિયંત્રિત ડાયાબિટીઝને કારણે તેમના એક મિત્ર હાર્ટ-અટૅકનો ભોગ બન્યા અને આ સમય હતો જ્યારે તેમની આંખો ઊઘડી. બીજાં ત્રણ વર્ષની હેલ્ધી અને ફોકસ સાથે કરેલી મહેનતે આજે તેમણે ડાયાબિટીઝથી છુટકારો મેળવ્યો છે.
જે લોકો ડાયાબિટીઝને જાણે છે, જેમના ઘરમાં કોઈને ને કોઈને ડાયાબિટીઝ છે જ એ લોકો જ્યારે આ અલગ-અલગ કેસ વિશે વાંચશે ત્યારે તેમને ચોક્કસ લાગશે કે આ કોઈ ચમત્કાર જ હોઈ શકે, બાકી ડાયાબિટીઝ સાવ મટી જાય? એ શક્ય નથી લાગતું. તમને જો એવું લાગતું હોય તો એ ખોટું પણ નથી, કારણ કે ભારતમાં કરોડો લોકો આજની તારીખે ડાયાબિટીઝના દરદી છે; જેમાંથી લાખો લોકો આ રોગને કારણે હાર્ટ-ડિસીઝ કે સ્ટ્રોક જેવાં ગંભીર પરિણામો ભોગવી રહ્યા છે અને એમાંથી ડાયાબિટીઝને રિવર્સ કરનારા આવા કિસ્સાઓ ઘણા જૂજ છે. પરંતુ અહીં સમજવા જેવી વાત એ છે કે જો એકલદોકલ વ્યક્તિઓ પણ ડાયાબિટીઝથી છુટકારો મેળવી શકે છે તો એનો અર્થ એ થયો કે કોઈ પણ વ્યક્તિ પાસે એ સ્કોપ અથવા કહીએ કે આશા તો છે કે તે પણ પોતાનો ડાયાબિટીઝ રિવર્સ કરી શકે. ખરેખર ડાયાબિટીઝ સંપૂર્ણ રીતે મટી શકે ખરો? આ પ્રશ્નનો જવાબ આજે આપણે શોધવાની કોશિશ કરીએ.
આ બાબતે પોતાનો અનુભવ જણાવતાં ડાયાબિટીઝ અસોસિએશન ઑફ ઇન્ડિયાના ઓનરરી સેક્રેટરી અને ઇન્ટરનૅશનલ ડાયાબિટીઝ ફેડરેશનના સાઉથ-ઈસ્ટ એશિયા પ્રદેશના ચૅરમૅન ડૉ. અનિલ ભોરાસકર કહે છે, ‘ડાયાબિટીઝથી ૧૦૦ ટકા છુટકારો મેળવી શકાય છે એ સાબિત થયેલી જ વાત છે. આજ સુધીમાં મારા હજારો દરદીઓ ડાયાબિટીઝમુક્ત થયા છે. મહત્વની વાત એ છે કે એ સહેલું નથી. આત્મબળ, મહેનત, પોતાના પર પૂરેપૂરો કન્ટ્રોલ અને યોગ્ય ગાઇડન્સ મળે ત્યારે જ એ વસ્તુ શક્ય બને છે. દરેક પરિબળ એમાં મહત્વનું છે. ડૉક્ટર વગર દરદી કંઈ નહીં કરી શકે અને ડૉક્ટર તો ફક્ત સૂચવે, પરંતુ મહેનત તો દરદીએ જ કરવાની છે. મેં જોયું છે કે જે દરદીઓમાં સ્ટ્રૉન્ગ નિર્ણયશક્તિ હોય એવા લોકો આ કામ કરી શકે છે.’
ડાયાબિટીઝ એક એવો રોગ છે જેનાં ખાસ કોઈ ચિહ્નો હોતાં નથી. આ એક સાઇલન્ટ રોગ છે. જે લોકો રેગ્યુલર ચેક-અપ કરાવે છે તેમને ડાયાબિટીઝ વિશે સમયસર ખબર પડે છે અને એ અત્યંત જરૂરી છે. ખાસ કરીને જો તમારા પરિવારમાં ડાયાબિટીઝ હોય, તમે ઓબીસ હો, તમે ખૂબ જ સ્ટ્રેસફુલ લાઇફ જીવતા હો તો ચોક્કસ ૩૫ વર્ષ પછી તમારે રેગ્યુલર ચેક-અપ કરાવીને એ જાણવું જરૂરી છે કે તમને ડાયાબિટીઝ છે કે નહીં. આ બાબતે એક મહત્વની વાત સમજાવતાં ડૉ. અનિલ ભોરાસકર કહે છે, ‘ધારો કે એક વ્યક્તિએ ચેક-અપ કરાવ્યું અને તેને ડાયાબિટીઝ આવ્યો તો જરૂરી નથી કે આ ડાયાબિટીઝ હમણાંથી જ હોય. બને કે એ જૂનો ડાયાબિટીઝ પણ હોય. હવે આ પરિસ્થિતિમાં અમે તેની પાસે  HbA1c ટેસ્ટ કરાવીએ છીએ. આ ટેસ્ટ દ્વારા ખબર પડી શકે છે કે આ વ્યક્તિને કેટલાં વર્ષથી ડાયાબિટીઝ છે, જેના દ્વારા નક્કી થઈ શકે છે કે જો તેણે એનાથી છુટકારો મેળવવો હોય તો કેટલી શક્યતા છે અને એ માટે શું-શું કરવું પડશે?
(આવતી કાલે આપણે જોઈશું કઈ રીતે ડાયાબિટીઝથી છુટકારો મેળવી શકાય.)
ડાયાબિટીઝ આમ તો એવો રોગ છે જેમાં પ્રિવેન્શન ખૂબ મહત્વનું છે. જો એ ક્યારેય આવે જ નહીં તો એનાથી બેસ્ટ કંઈ છે જ નહીં, પરંતુ જો એક વખત એ આવ્યો તો એને રિવર્સ કરવા માટેના પ્રયત્ન જરૂરી છે. આ પ્રયત્ન કોણ કરી શકે, કઈ પરિસ્થિતિમાં એ સફળ થવાની શક્યતા વધુ છે એ જાણીએ ડૉ. અનિલ ભોરાસકર પાસેથી.
૧. જે વ્યક્તિઓ પ્રી-ડાયાબેટિક સ્ટેજ પર છે તે ખાસ એવા પ્રયત્ન કરી શકે છે કે તે ડાયાબિટીઝ સુધી ન પહોંચે અને તેમને એમાં સફળતા મળવાની પૂરી શક્યતા છે.
૨. આ સિવાય જેસ્ટેશનલ ડાયાબિટીઝ જેને છે એવી સ્ત્રીઓ પ્રયત્ન કરે તો તેમને ભવિષ્યમાં ડાયાબિટીઝ નહીં આવે.
૩. જેમને ગ્લુકોઝ ઇનટૉલરન્સ છે તેઓ માટે કહી શકાય કે તેમને ડાયાબિટીઝની શરૂઆત થઈ ગઈ છે. એવા લોકો પણ પ્રયત્ન કરે તો તે આ રોગને પાછો ઠેલી શકે છે.
૪. અમુક એવા લોકો પણ છે જેમને ૪-૫ વર્ષથી ડાયાબિટીઝ છે, પરંતુ તેઓ પણ પૂરા પ્રયત્ન કરે તો ડાયાબિટીઝથી છુટકારો ચોક્કસ મળી શકે છે.
૫. અઘરું ત્યારે પડે છે જ્યારે ડાયાબિટીઝ સાથે બીજાં કૉમ્પ્લીકેશન્સ જોડાઈ જાય છે. જેમ કે બ્લડ-પ્રેશર, કૉલેસ્ટરોલ કે હાર્ટ-ડિસીઝ. આવાં કૉમ્પ્લીકેશનની સાથે એને મટાડવો અઘરો છે. છતાં પ્રયત્નો સાથે એને સંપૂર્ણ રીતે કાબૂમાં રાખી શકાય છે.
Subscribe via email (Registered users only)
Write the displayed characters
Please enable JavaScript to post a new comment
You need an iframes capable browser to view this content.
Copyright © 2012 Mid-day Infomedia Ltd. All Rights Reserved.